15
Irkoy tam henanantaa
1 Woo ti Dawda zabur foo.
Abadantaa, may no ma hin ka waati tee ni hukkumoo ra?
May no ma hin ka goro ni tondi hondu henanantaa boŋ?
2 Kala boraa ma tee boro kaŋ nga dira takaa ga henan,
a ga goy nda šerretaray, a ga cimoo har kaŋ goo binoo ra.
3 A si nga deenoo ka nga borey maaɲey futandi,
a si nga cinawey dor,
a si nga borey wow.
4 A si baa boro kaŋ Irkoy nʼa fur,
a ga borey beerandi kaŋ ga hunbur Abadantaa,
ba nda a žee haya ga kaŋ si boori a se, a gʼa tee.
5 A si nooru garaw boro se ka albaha ceeci a ga,
a si sufuray taa ka daŋ boro ga kaŋ mana haya kul tee.
Boro kaŋ ga dira nda takaa woo si kaŋ hala abada.