114
Waatoo kaŋ Izirayel borey fatta Misira
1 Waatoo kaŋ Izirayel borey fatta Misira,
waatoo kaŋ Yakuba hugoo borey fatta meeberawey game,
2 Žuda tee nga nongu henanantaa,
Izirayel tee nga kokoytaraa.
3 Teekoo dii a, a zuru,
Žurdeŋ isaa yee banda.
4 Tondi hondey ga sar-sar sanda gaaruyaŋ,
hondey ga sar-sar sanda alman buuna.
5 Macin ka duu ni, teekoo, kaŋ se ni zuru?
Macin ka duu ni, Žurdeŋ isaa, kaŋ se ni yee banda?
6 Tondi hondey, macin ka duu war kaŋ se
war ga sar-sar sanda gaaruyaŋ?
Hondey, macin ka duu war kaŋ se
war ga sar-sar sanda alman buuna?
7 Laboo, jijiri ir Koyoo jine!
Laboo, jijiri Yakuba Koyoo jine
8 kaŋ ga tondidoo bere kʼa tee hari kaydoo,
ka tondi tee hari dandidoo.